RÁMCOVÁ  ZMLUVA č. 01/2017
 
                           O ÚDRŽBE VÝPOČTOVEJ TECHNIKY, KANCELÁRSKEJ TECHNIKY A NA DODÁVKU TONEROV          
                                       uzavretá podľa §409 a nasl. Obchodného zákonníka medzi zmluvnými stranami

Kupujúci: MŠ Pivonková
                   Pivonková 9
                   BRATISLAVA
                   821 02
Zastúpenie: Kršáková Eva
IČO:30848822
DIČ:2021797547
Bankové spojenie:VUB
Číslo účtu :SK5502000000001815415455

Predávajúci: APHEX s.r.o.
                        Hlavná 112
                        ČATAJ
                        900 83
Konateľ: Bacigál Daniel
Bankové spojenie:TB
Číslo účtu:SK3111000000002925891844
IČO:47053984 
DIČ:2023717696
IČ DPH:SK2023717696
                                                                                                      Čl. I 
                                                                                                  Východiskové podklady 
 
Podkladom pre uzavretie tejto rámcovej zmluvy o údržbe výpočtovej techniky, kancelárskej techniky a na dodávku  tonerov  pre  MŠ Pivonkovu 9, je ponuka  úspešného  uchádzača  zo dňa 2.1.2017 predložená na výzvu na predloženie cenovej ponuky. 
                                                                                                                 Čl. II
                                                                                                       Predmet zmluvy 
 
1. Predmetom tejto rámcovej zmluvy (ďalej len „zmluva“) je vykonávanie opráv a údržby počítačov, notebookov, monitorov, tlačiarní, programov pre správu a údržbu „operačné systémy“, vstupno-výstupných jednotiek a dodávka tonerov podľa technickej špecifikácie a ceny, ktorá tvorí prílohu č. 1 k tejto zmluve, vrátane súvisiacich služieb a vrátane dopravy, ktorá sa po podpise oboch zmluvných strán stane jej neoddeliteľnou súčasťou.  
 
2. Plnenie bude realizované formou písomných objednávok (email, fax) podľa potrieb kupujúceho, v ktorých sa uvedie najmä druh predmetu zmluvy, jeho množstvo a miesto plnenia. 
 
3. Oprava a údržba počítačov, vstupno-výstupných jednotiek spočíva v otestovaní, zabezpečení, výmeny jednotlivých vadných komponentov a odstránení príčin spôsobujúcich poruchu. 
 
4. Množstvo tonerov špecifikované v Prílohe č. 1 tejto zmluvy je predpokladané a kupujúci je oprávnený formou objednávky na zmenu množstva. V prípade kúpy iného typu zariadenia bude špecifikácia toneru doplnená formou dodatku.  
 
5. V prípade, že predávajúci nebude môcť vykonať opravu požadovaného typu predmetu zmluvy špecifikovaného v prílohe č. 1 tejto zmluvy v dôsledku vysokej morálnej zastaranosti opravovaného zariadenia vzhľadom na vysokú cenu náhradných dielov alebo ich nedostatku na trhu, je povinný na to písomne upozorniť kupujúceho. 

                                                                                                                Čl. III 
                                                                                                                Cena 

1. Cena údržby kancelárskej a výpočtovej techniky pozostáva z ceny za vykonanú prácu, ceny náhradných dielov a cena tonerov pozostáva z jednotkovej ceny tonerov a sú stanovené dohodou zmluvných strán v eurách, v súlade so zákonom Národnej rady Slovenskej republiky č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon o cenách v znení neskorších predpisov. 
 
2. Cena za vykonanú prácu je tvorená časom potrebným k vykonaniu opravy vynásobeného s hodinovou sadzbou pre príslušný predmet zmluvy špecifikovaný v prílohe č. 1 k tejto zmluve. 
 
3. Ceny spotrebného materiálu a jednotlivých nevyhnutných náhradných dielov budú dodávané a fakturované podľa aktuálneho cenníka predávajúceho a porovnateľných cien zistených prieskumom trhu. 
 
4. Kúpne ceny tonerov sú ceny zmluvné, podľa prílohy č. 1 avšak cenu tonerov je možné upraviť podľa platného cenníka predávajúceho v deň objednávky v prípade ak dôjde v dôsledku administratívnych opatrení štátu v čase platnosti zmluvy, k zmene colných alebo daňových predpisov alebo k iným opatreniam, ktoré budú mať priamy vplyv na cenu tonerov. Dôvod zmeny musí byť preukázateľný a kupujúci musí byť so zmenou ceny písomne oboznámený. 
 
5. DPH bude účtovaná v aktuálnej sadzbe podľa všeobecne záväzných právnych predpisov, platných v čase fakturácie
 
                                                                                                   Čl. IV
                                                                  Podmienky nástupu, preberania a dodania predmetu zmluvy 

 1. Na servisný zásah predávajúci nastúpi u kupujúceho najneskôr do 24 hodín od písomného (aj faxom) nahlásenia poruchy kupujúcim a vykoná identifikáciu poruchy. Po vykonaní identifikácie poruchy predávajúci poruchu odstráni na mieste alebo v prípade potreby preberie zariadenie do opravy. 
2. V prípade, že oprava nebude zrealizovaná do 2 dní, poskytne predávajúci kupujúcemu bezodplatne náhradnú techniku v parametroch zodpovedajúcich opravovanej technike. 
3. Kupujúci sa zaväzuje umožniť pracovníkom predávajúceho vstup do objektu a prístup do všetkých priestorov, v ktorých sa majú práce vykonávať a poskytnúť všetku potrebnú súčinnosť, aby práce mohli byť riadne vykonané. 
4. V prípade tonerov sa predávajúci zaväzuje dodávať tovar priebežne, počas platnosti zmluvy, na základe objednávok, do miesta plnenia, najneskôr do 5 pracovných dní od prevzatia písomnej objednávky (aj faxom), ak sa zmluvné strany nedohodnú inak. 
5. Po prevzatí objednávky predávajúci potvrdí kupujúcemu predpokladaný termín dodania tovaru. 
6. Odoslanie tovaru kupujúcemu uskutoční zodpovedný zástupca predávajúceho v mieste plnenia alebo na inom dohodnutom mieste oboch zmluvných strán. Ak dopravu na miesto plnenia zabezpečuje predávajúci a nesie plnú zodpovednosť za škody vzniknuté na tovare až do jeho odovzdania kupujúcemu. V prípade, že tovar prevezme zodpovedný zástupca kupujúceho na dohodnutom mieste, po odovzdaní tovaru nesie kupujúci plnú zodpovednosť za škody vzniknuté na tovare. 
7. Dodávka predmetu zmluvy sa považuje za splnenú jej odovzdaním zodpovednému zástupcovi predávajúceho a prevzatím v mieste plnenia zodpovedným zástupcom kupujúceho alebo na inom dohodnutom mieste zmluvných strán, ktorý vykoná kontrolu druhu tovaru a množstva tovaru          
                                                                                                               Čl. V
                                                                                                     Miesto dodania
1. Miestom plnenia kupujúceho:   MŠ Pivonková 9, Elokované pracoviská a školské jedálne.
                                                                                                               Čl. VI
                                                                                                 Platobné podmienky 
1. Cenu za dodaný tovar a služby je kupujúci povinný zaplatiť na základe faktúry vystavenej predávajúcim.  
2. V prípade, ak faktúra nebude obsahovať všetky náležitosti daňového dokladu, určené všeobecne záväzným právnym predpisom alebo zmluvou, bude kupujúci oprávnený vrátiť ju predávajúcemu s tým, že prestane plynúť lehota splatnosti faktúry. Predávajúci je povinný faktúru podľa charakteru nedostatku, opraviť alebo vystaviť novú. Na opravenej alebo novej faktúre vyznačí nový dátum splatnosti faktúry. 
3. Úhrada faktúr bude realizovaná formou bezhotovostného platobného styku. Splatnosť faktúry je 7 dní
                                                                                                               Čl. VII
                                                                                                  Záručné  podmienky 
1. Zmluvné strany sa dohodli na záručnej dobe 24 mesiacov. 
2. Na vymenené náhradné diely bude platiť záruka stanovená výrobcom. 
3. Záruka sa nevzťahuje na mechanicky poškodené zariadenia, ktoré vznikli neodborným zásahom
                                                                                       
                                                                                                                Čl. VIII
                                                                                         Zmluvné pokuty a náhrada škody
1. V prípade nedodržania termínu nástupu a dodania predmetu zmluvy v súlade s článkom IV. tejto zmluvy, si kupujúci môže uplatniť voči predávajúcemu zmluvnú pokutu vo výške 0,05% zo sumy vadného predmetu zmluvy alebo z celkovej ceny tovaru uvedeného v objednávke za každý deň omeškania, ak sa zmluvné strany nedohodnú inak. 
2. Pri nedodržaní termínu splatnosti faktúry kupujúcim, si predávajúci môže uplatniť nárok na úrok z omeškania vo výške 0,05% z fakturovanej sumy, za každý deň omeškania platby, ak sa zmluvné strany nedohodnú inak. 
3. Zodpovednosť za škodu sa bude riadiť podľa príslušných ustanovení Obchodného zákonníka.                            
                                                                                      
                                                                                                                Čl. IX
                                                                                                Osobitné ustanovenia 
1. Zmluva môže skončiť: a.Dohodou zmluvných strán. b.Odstúpením od zmluvy ktoroukoľvek zo zmluvných strán. 2.Odstúpiť od zmluvy môže ktorákoľvek zo zmluvných strán v prípade podstatného porušenia zmluvných podmienok druhou zmluvnou stranou. Na tento účel sa podstatným porušením zmluvných podmienok rozumie: a. Zo strany predávajúceho opakované: - Nedodržanie termínu plnenia zmluvy - Vadné plnenie - Nedodržanie kompletnosti dodávky podľa jednotlivých objednávok b. Zo strany kupujúceho opakované: - Omeškanie úhrady faktúry o viac ako 35 dní po lehote splatnosti.Pod opakovaným porušením sa rozumie porušenie uvedených povinností zmluvných strán minimálne dvakrát. 
3. Kupujúci je oprávnený okamžite odstúpiť od zmluvy, keď sa zazmluvnená „Hodinová sadzba v € s DPH“ stane drahšou ako „Hodinová sadzba v € s DPH“ ponúkaná na trhu, alebo keď cena náhradných dielov alebo tonerov sa stane neúmerne vysoká oproti porovnateľných cien zistených prieskumom trhu. 
4. Obidve zmluvné strany môžu zmluvu písomne vypovedať pred uplynutím dojednaného termínu platnosti bez udania dôvodu s 2 mesačnou výpovednou lehotou, ktorá začína plynúť prvým dňom nasledujúceho mesiaca po písomnom doručení výpovede druhej zmluvnej strane. 
                                                                                                                 Čl. X
                                                                                               Záverečné ustanovenia
1. Jednotlivé ustanovenia tejto zmluvy môžu byť menené a doplňované po vzájomnej dohode zmluvných strán, iba formou písomných dodatkov, podpísaných oprávnenými zástupcami oboch zmluvných strán.  
2. Zmluva sa uzatvára na dobu 24 mesiacov. 
3. Ostatné právne vzťahy, výslovne neupravené touto zmluvou, sa budú riadiť príslušnými ustanoveniami Obchodného zákonníka a všeobecne záväznými právnymi predpismi platnými v Slovenskej republike. 
4. Zmluvne strany sa zaväzujú, že všetky spory vyplývajúce z tejto zmluvy, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe zmluvy sa budú riadiť právnym poriadkom Slovenskej republiky. Prípadné spory, o ktorých sa zmluvné strany nedohodnú, budú postúpené na rozhodnutie vecne a miestne príslušného súdu. 
5. Táto zmluva nadobúda platnosť dňom podpisu obomi zmluvnými stranami a účinnosť dňom nasledujúcim po dni jej zverejnenia. 
6. Neoddeliteľnou súčasťou tejto zmluvy je: Príloha č. 1 – Opis predmetu a cena 
7. Táto zmluva je vyhotovená v štyroch rovnopisoch, z ktorých každý má platnosť originálu. Každá zmluvná strana dostane dva rovnopisy tejto zmluvy. 

 
 
                                                                                           V  Bratislave dňa:  15.02.2017

              ............................................................                                                                                                      .......................................................           

                         za predávajúceho                                                                                                                                    za kupujúceho